
DISSERTATIO  MEDICA 


INAUGURALIS, 

DE 

RHEUMATISMO  ACUTO. 


Ricardo  Roscoe  Auctore. 


PROCEMIUM. 

Medentes  qui  cum  laude  dignitateque  artem 
quam  profitentur,  facere  volunt,  nihil  eorum  ne- 
gligere  decet,  quae  ad  sanitatem  impediendam 
morbosque  alendos  conferre  videntur. 

De  Rheumatismo  mecum  disputare  statui, 
morbo  in  “  Britannia  imbribus  foeda”  maxime  fre¬ 
quenti.  Hominum  profecto  est  nemo,  qualicun¬ 
que  sit  aetate,  qualicunque  corporis  temperamen¬ 
to  et  habitudine,  quin,  causis  concitantibus  ad- 

motis,  hoc  morbo  affici  possit.  Verum  in  eum 
tamen  frequentius  incidunt  ii  qui  jam  adoleve- 
rint,  quive  mediam  etiamnum  agant  aetatem, 
quam  aut  impuberes,  aut  aetate  provectiores,  se- 
niove  confecti. 

Rheumatismus  ita  a  Culleno  definitur  : — 
“  Morbus  ab  externa  et  plerumque  evidente  cau¬ 
sa  ;  pyrexia  ;  dolor  circa  articulos,  musculorum 
tractum  sequens,  genua  et  reliquos  majores,  po¬ 
tius  quam  pedum  vel  manuum  articulos,  infes- 

*  ’  i  j  .  \  '■  \  ,i 

tans,  calore  externo  auctus.” 

Haud  aliter  quam  febres  cum  inflammatione 

aliae,  rheumatismus  ab  algoris  sensu,  horroribus¬ 
que  iteratis  incipere  solet,  debilitate  quadam  nova, 
et  pigritia  tam  animi  quam  corporis  comitante. 
Nec  lentus  tantum,  demissus  quoque  animus  est. 
Appetitus  cibi  jactura  est,  atque  algores  cum  ru¬ 
boribus  vicissim  alternant.  Brevi  post  haec  signa 
dolor  quasi  jaculans,  et  teneritudo  pene  universa 
corporis  fit,  praecipue  in  membris  inferioribus; 
quae  initio  quam  superiora  gravius  afficiuntur. 

Saepe  intra  paucas  horas,  pulsus  fit  natura  ro¬ 
bustior  citiorque. 

Hujus  acuti  morbi  Arthrodynia,  vel  Rheuma¬ 
tismus  longus,  nihil  nisi  sequela  est.  Quum  signa 
generalia  inflammationem  referentia  semel  con- 
firmata  fuerint,  lingua,  tunica  quadam  albida  ob¬ 
ducta  est,  pulsus  robustus  celerque,  cutis  aridis¬ 
sima,  capitis  dolor,  membra  fere  tumida  rubraque 
sunt.  iEger  plerumque  quietus  jacet,  ne  movendo 
summum  moveat  cruciatum.  Dolor  praecipue  se¬ 
dem  habet  in  articulis  majoribus,  atque  subinde 
forsan  per  musculorum  tractum  jaculatur.  Alvus 
adstricta  fit,  sitis  maxima,  dolor  capitis  vehemens, 
atque  aliquando  ad  delirium  proclivitas  adest. 
Saepe  quoque  accedit  perspiratio  profusa,  sed  raro 
decretoria.  Urina  parca  secernitur,  atque  saturi 
semper  coloris.  Dolor  hoc  in  morbo  haud  infre- 
quenter  remittit,  sedem  mutat ;  brachia  pro  ca- 
pite  aliquando  relinquere  vidi ;  et  celerrime,  do¬ 
lorem  capitis  acutum,  et  delirium  generans. 


DE  DIAGNOSI. 

Rheumatismum  acutum  ab  aliis  dignoscere 
morbis,  raro  difficile ;  cum  paucis  quidem  morbis 

confundi  potest,  si  syphilidem  et  podagram  exci¬ 
pias. 

Quantum  vero  ad  Syphilidem  attinet,  dolores 
hujus  quam  rheumatismi  multo  mitiores  sunt ; 
interdiu  decedunt,  raro  febrem  habent,  media  ossa 
magis  quam  capita  occupant.  Calore  lecti  minus 
intenduntur,  citoque  in  nodos  abire  consueve¬ 
runt. 

Ab  universo  Podagrae  aspectu,  potius  quam  sin¬ 
gulis  ejus  indiciis,  hanc  a  rheumatismo  acuto  dis¬ 
tinguimus.  Podagra  quidem  articulos  minores 
saepius,  unum  fere  aliquem  locum  adoritur,  prae¬ 
gressis  cruditate  ac  inflationibus.  Parissime  porro 
junioribus  podagra  contingit,  rheumatismus  vero 
saepius.  Memini  tamen  puerum,  tredecim  annos, 
et  patre  admodum  podagroso  natum,  illo  malo 
vehementer  laborasse.  Notas  morbi  Sydenha- 
mianas  fere  omnes  prae  se  tulit,  edax,  ciborum 
lautiorum  apprime  cupidus.  Podagricis  insuper 
doloris  remissiones  longe  ampliores  majoresque, 
quam  in  rheumatismo  acuto,  fieri  solent.  Colores 
quoque  duarum  inflammationum  istarum  non 
iidem:  podagrae  utique,  atrior,  splendidior.  Si 

consideremus  igitur  aetatem  aegri,  vitae  genus, 
valetudinem  ante  accessum,  signa  praesentia,  cor¬ 
poris  habitum,  hominis  proclivitatem  haeredita- 
riam,  inter  rheumatismum  et  podagram  recte  dis¬ 
tinguere  haudquaquam  difficile  erit ;  nisi  quidem 
ab  ipso  protinus  initio,  misceri  vix  possunt.  In 
rheumatismo  concretiones  ex  urate  sodae  in  arti¬ 
culis  nullae  deposita. 

Rheumatismus  lumborum,  quam  Lumbaginem 
appellant,  a  Nephralgia  sabulosa  eo  differt,  quod 
nullam  habeat  nauseam,  nec  testiculi  retractio¬ 
nem,  nec  cruris  stuporem,  nec  dolorem  illum  de¬ 
mum  ureteris  sabulosis  adeo  familiarem.  Sabulo 
vexatis  quoque  pulsus  parum  afficitur. 

Pleurodynia  autem,  vel  musculorum  inter  cos¬ 
tas  rheumatismus,  a  Pleuritide  minus  facile  dig¬ 
noscitur.  Minus  tamen  tussis  adest,  pulsus  mi¬ 
nus  durus  in  pleurodynia;  pressus  extrinsecus 
vel  flexus  corporis  excruciat,  dum  plena  inspiratio 
vix;  decubitus  in  latus  minime  molestus  est. 
Tussis  porro  nullum  fere  movet  dolorem,  sed  pres¬ 
sio  super  periosteum  admota  gravissimum :  vidi 
tamen  affectum  quendam  pectoris  hystericum  cum 
magno  dolore,  spiritu  perdifficili,  rapido ;  thora- 

cem  simul  atque  abdomen  vehementer  agitante. 
Inflammationem  esse  persuasus,  sanguinem  misi, 
sed  nullo  solatio.  Istiusmodi  exemplum  cum 
rheumatismo  quoque  confundi  posset ;  sed  indicia, 
hysteria  prius  vel  jam  praesentia,  lenitas  eorum 
quae  inflammationem  monstrarunt,  hunc  affectum, 
quem  magnus  Sydenhamus  primus  reperit,  ab 
rheumatismo  satis  discriminet. 


DE  CAUSIS  DISPONENTIBUS. 

r,  $  ;  •  •  •-  •n  q {,  *  l  ,  ,  ^  f *.  *  ‘  v  •  r.  -  -•  r  >  ,  -  •  n  tto 

Infantes  rheumatismus  acutus  raro  afficit.  A 
pubertate  ad  quinquagesimum  annum  longe  fre¬ 
quentius  occurrit  ;  quemvis  corporis  habitum, 
sed  maxime  sanguineum  temperamentum,  aggre¬ 
diens.  Quicquid  corpus  debilitat,  ad  hunc  mor¬ 
bum  proclive  id  efficere  potest.  Hujusmodi  sunt 
febris  continua,  hydrargyri  curriculum,  potatio 
nimia  liquorum  inebriantium ;  privationes  qua?- 

b  •* 

libet,  affectus  animi  deprimentes. 

Uterque  sexus  obnoxius,  sed  mares  magis, 
quia  frigoribus,  imbribusque  saepius  objecti.  In 
autumno  rursus,  prae  aliis  anni  tempestatibus  sae- 

pius  occurrere  putatur;  nec  veri  absimile,  quo¬ 
niam  diebus  tum  adhuc  calidis  noctes  gelidae  suc¬ 
cedant,  atque  universus  anni  progressus  tum  a 
calido  ad  frigidum  est,  at  hominem  saepe  sudore 
aestuantem  subito  algoribus  aeris  obnoxium  fieri 
necesse  sit. 


DE  CAUSIS  EXCITANTIBUS. 

Rheumatismi  acuti  unica  est  causa,  frigus 
nempe,  seu  caloris  privatio ;  sed  haec  multis  sub 
formis,  saepe  satis  obscuris,  effectum  suum  prae¬ 
stare  potest.  Aer  algidus,  humidus,  imbres,  humi 
dormire,  vestes  uvidae,  nimis  tenues,  extra  tempo¬ 
ris  consuetudinem  exutae,  qualiter  indusio  laneo 
fieri  solet.  Sed  aliquando  frigoris  origo  obscura 
est,  et  febres  saepe  dolores  rheumaticos  habent, 
dum  nautae  hoc  malum  rarius  patiuntur,  quam 
perpetua  h  umidi  et  sicci  vicissitudo  eorum  vitae 
generi  necessaria  promitteret ;  nisi  quidem  salis 
in  aqua  solutio  cutem  stimulando  frigoris  effec¬ 
tum  arceat. 

1)E  CAUSA  PROXIMA. 

Quae  sit  vera  hujus  morbi  theoria,  vel,  ut  rec¬ 
tius  dicam,  specialis  ejus  inflammationis  indoles, 
nondum  compertum  habemus ;  sed  certum  est  ex 
inflammatione  quadam  constare,  primitus  forsan 
textus  fibrosi  et  musculosi.  Haec  deinde  ad  alios 
serpit  textus,  et  febrem  inflammatoriam  tandem 
ex  consensu  concitat.  Novimus  quoque  hanc  in¬ 
flammationem  sedem  facillime  mutare,  dolore  ja- 
culante  esse,  motum  et  fricationem  ut  nulla  alia 
inflammatio  quivisset,  ferre ;  demum  nunquam  in 
suppurationem,  aut  gangraenam  abire.  Sed  cum 
genuina  inflammationis  ratio  adhuc  ignoretur, 
quomodo  hujus  peculiaris  ejus  speciei  rationem 
reddere  possumuj  ? 

DE  PROGNOSI. 

*  ...  -'«vy  ^  v 

ik  '  ~  "  -Vi-* 

«.  -  ...  - 

Plerumque  rheumatismus  acutus  non  multum 

periculi  habet;  sed  in  hoc  ut  plerisque  morbis 
non  temere  praesagire  optimum  est.  Qui  enim 

de  futuris  ejusmodi  eventis  vaticinari  ultro  au¬ 
dent,  haud  raro  semet  ignominiose  decipiunt. 
Hoc  utique  morbo  inflammatio  sedem  subito  mu¬ 
tare  potest,  capiti,  cordi,  diaphragmati  proxime 
incumbens:  indiciaque  periculosissima  superin¬ 
ducens.  Siquidem  aeger  debilis  sit,  morbique  ac¬ 
cessionibus  obnoxius,  febris  vehemens,  eventus 
satis  ambiguus  esse  potest.  Memini  quidem  ex¬ 
emplum  hujusmodi  me  vidisse,  quo  post  varias 
metastases  seu  translationes,  tandem  telae  cellu¬ 
losae  incubuit,  anasarcam  quae  intra  septimanam 
vitam  finivit,  generans  ;  quaeque  nullo  modo  san¬ 
guinis  missioni,  quae  parca  fuit,  attribui  potuit 


DE  RHEUMATISMI  ACUTI  FINIBUS. 

Acutus  saepissime  in  diuturnum  rheumatismum 
desinit.  Nonnunquam  vero  rigiditas  quaedam 
membrorum  articulos  occupat,  cum  contractione 
et  inversione  qualis  in  digitis  identidem  apparet. 
Quum  enim  tendines  ad  eos  ducentes,  rheumatis¬ 
mo  sedem  praebuerunt,  aut  tendinum  eorundem 
aponeuroses  incrassatae,  bursae  mucosae  distentae 

ex  humore  secreto  evaserunt,  illi  sic  rigescere  et 
contrahi  solent.  Alia  finis  esse  dicitur  seri  in 
pericardium  effusio,  sed  nunquam  pus  generat, 
nunquam  gangraenam  superinducit.  Rarum  sup¬ 
purationis  quod  vulgo  citant  exemplum,  aliunde 
accessisse  censeo.  Fieri  tamen  potest,  ut  aliquam 
do  per  serum  in  cerebrum  effusum  terminetur. 


DE  SIGNORUM  RATIONE. 

•  •  I  1  *  J« 

Quandoquidem  hoc  in  morbo  ratio  signorum 
ab  indole  ipsius  morbi,  causaque  ejus  proxima* 
fere  ex  toto  ducenda  sit,  nisi  hac  prius  in  lucem 
protracta,  illam  plene  tradere  nemo  sanus  auderet. 
Dolor  quidem,  rubor,  tumor,  calor,  inflammationis 
universa  existunt  indicia ;  sed  cur  de  alia  in  aliam 
partem  inopinato  convolitent,  articulos  praeferant, 
solitos  inflammationis  eventus  nunquam  edant* 
modo  sudorem  multum  frigidum,  modo  cutem 
aridam  comitem  habeant,  ex  proprio  inflammatio¬ 
nis  rheumaticae  ingenio  pendet,  neque  hactenua 
intelligi  potest. 

DE  MEDENDI  RATIONE. 

Signa  et  universa  hujus  morbi  historia  eum  in 
inflammatione  maxime  consistere  docent :  atque 
quae  curatio  generalis  adhibenda,  inde  fit  evidens. 
Contra  enim  inflammationem  dirigi  debet,  qua¬ 
lem  rationem  medendi  refrigerantem,  seu  antU 
phlogisticam  hodie  appellamus. 

Primum  vero  ad  victum  respicere  oportet. 
Thea  hordei  decocto  vel  intrito,  nullus  cibus  va- 
lentior  concedi  debet.  Ex  carnibus  confectus  ex 
toto  negandus,  itemque  potiones  ex  frumentis 
corruptis  fermentatae,  vel  decocta  ex  iisdem,  qui¬ 
bus  vinum  aliquod  adjectum  fuit. 

Potentissimum  tum  acutae  actionis  remedium, 
statim  administrari  potest ;  ut  aegro,  si  juvenis  sit, 
sanguis  detrahatur,  donec  pulsus  debilior  evadat, 
vel  saltem  inflammationis  habitum  quem  prae  se 
tulit,  amiserit.  Hunc  ad  finem  sexdecim  ad  vi- 
ginti  sanguinis  unciae  e  vena  cubiti  mitti  debent. 

Neque  tamen  opus  mihi  videtur  in  hac  ut  in  aliis 

'  ■  > 

inflammationibus,  puta  viscerum,  capitis,  pectoris, 
abdominis,  uti  larga  sanguinis  copia  simul  funda- 


12  ^ 


DE  RHEUMATISMO  ACUTO. 


tur,  quo  melius  universus  homo  effectum  deple¬ 
tionis  subitum  sentire  possit.  Illis  enim  inflam¬ 
mationibus  dira  fere  proclivitas  subest,  ad  even¬ 
tum,  ni  graviter  succursum  fuerit,  pestiferum 
festinandi.  Sed  in  rheumatismo  omnia  longe 
aliter  se  habent.  Partes  enim  affectae  vix  un¬ 
quam  vitae  necessariae  sunt.  Si  malum  vero  sedem 
suam  in  aliquas  tales  forte  transferat,  tum  quidem 
eadem  curantis  prompta  et  efficaci  diligentia  opus 

erit,  ac  si  inflammatio  earundem  partium  prima 

% 

se  arti  ejus  obtulisset.  Rara  tamen  est  hujusmodi 
translatio,  nec  consilia  medendi  generalia  exinde 
immutari  decet. 

Si  ventriculus  nauseam  sentire,  turbatus,  vel 
onustus  quasi  videatur,  tum  medicamento  idoneo 
vomitum  movere  utile  erit.  Optimus  autem  tar- 
tras  antimonii  ad  hoc,  quippe  qui  summam  cutem 
aperiat,  genus  vasculosum  universum  remolliat. 
Primis  quidem  rheumatismi  diebus  melius  erit 
hunc  exiguis  partitisque  modis,  tertia  vel  quarta 
quaque  hora  exhibere.  Post  sanguinis  missionem 
potentissimum  hoc  remedium  est,  quo  actio  cor¬ 
poris  nimia  sedetur. 

Alvum  quoque  semel  expurgare  utile  est ;  sed 

medicamenta  ad  id  nimis  valentia  nullo  modo  ex¬ 
hiberi  debent.  Obstant  enim  duo,  nimirum  ne 
aeger  doloribus  mali  propriis  cruciatus,  his  e  lecto 
saepe  vocantibus  nimis  dimoveatur ;  neve  salvis 
locis  inflammatis,  effectum  diaphoreticorum,  quae 
morbo  manifestius  prosunt,  purgantia  quodammo¬ 
do  refraenent,  humoribus  in  alvum  directis. 

Balneum  calidum  tentari  potest,  sed  plerumque 
membrorum  motu  aegrum  adeo  excruciat,  ut  fo¬ 
menta  topica  melius  adhibentur. 

Si  prima  sanguinis  missio  non  pulsum  immi¬ 
nuat,  tum  sanguinem  mitti  iterum  oportet,  donec 
corpus  effectum  ejus  manifesto  sentiat.  Saepe 
quidem  bis,  ter,  ampliusve  vena  secanda  est, 
antequam  optandus  iste  effectus  obtineri  potest. 
Nequaquam  vero  sanguis  eousque  detrahendus, 
donec  crusta  inflammationis  coriacea  non  amplius 
in  coagulo  ejus  appareat,  llobur  enim  pulsus  et 
plenitudo  hic  nos  dirigere  debent,  ut  et  vires 
aegri,  inflammationis  sedes.  Dubitari  non  potest, 
quin  crusta  haecce  adesse  possit,  quibus  sine  sum¬ 
mo  vitae  discrimine  sanguis  mitti  nequiret,  atque 
in  rheumatismo  quoque  eadem  minus  tenax  est, 
et  viridem  quodammodo  affectat  colorem.  Du- 

biurn  est  necne  inflammatio  rheumatica  solo  san¬ 
guine  misso,  aliisque  reprimentibus,  subigi  queat, 
neve  curriculum  potius  suum  expleat,  medicina 
nihil  nisi  signa  violentiora  mitigare  valente.  Quae 
utique  opinio,  si  quid  veri  in  se  habeat,  non  te¬ 
mere  aegrum  gravi  sanguinis  jactura  afficere  decet. 

Aliud  vero  remedium  haud  mediocriter  opife¬ 
rum  expertus  sum;  submuriatem  nimirum  hy- 
drargyri  cum  opio  administratum.  Submuriatis 
granum  unum,  opii  sesquigranum,  sexta  vel  oc¬ 
tava  quaque  hora  praebui,  per  dies  aliquot,  cura 
ne  aegris  saliva  moveretur  habita.  Primis  autem 
protinus  diebus  nullam  opii  formam  propinare, 
sed  hominem  tartrate  antimonii  affectum  conser¬ 
vare.  Opium  enim  saepe  ingentem  facultatum 
confusionem  inducit,  miserias  aegrotantis  exaspe¬ 
rat. 

Quod  ad  sudorifica  attinet,  nihil  pulvere  ipeca- 
cuanhae  et  opii  melius  est,  qui  quidem  cum  oxydo 
antimonii  conjunctus,  ex  aqua  acetatis  ammonia? 
exhiberi  potest,  tertia  vel  quarta  quaque  hora. 

Ex  medicamentis  multis  in  hoc  morbo  exhibi¬ 
tis,  nullum  supra  colchicum  autumnale  laudari 
debet.  Saepe  enim  hoc,  et  magno  cum  commodo, 

rheumatismo  laborantibus  praecepi.  Acuto  tamen 
quam  chronico  utilius  videtur:  vini  5j.  aut  3ij. 
bis  in  die  dari  possunt,  magna  cura  habita,  ne 
nauseam  vel  vertiginem  gravem  moveant.  Elate- 
rium  quoque  datum  est,  sed  purgantia  ejusmodi 
violenta  rheumaticis  praecipere,  nequaquam  pru¬ 
dentis  medici  est;  elaterium  enim,  uti  saepius 
vidi,  intestina  haud  raro  adeo  debilitata  relinquit, 
uti  pristinam  firmitatem  nunquam  postea  recipi¬ 
ant.  Dictum  tamen  e&t  novam  in  corpore  mo¬ 
tionem  excitare,  atque  hac  ratione  affectum  rheu¬ 
maticum  extinguere ;  atqui  nihil  a  recta  meden¬ 
di  ratione  magis  alienum  puto,  quam  morbum 
tolerabilem  expugnare  conari  iis  remediis  quae 
munera  viscerum  aliquorum  una  pervertent.  Do¬ 
minus  Baynton,  Bristoliae,  doctissimus  chirur¬ 
gus,  auctor  est  se  rationem  medendi  utilissimam 
reperisse,  ut  aeger  sub  lodice  immotus  conserve¬ 
tur  ;  donec  morbus,  quod  cito  sic  fieri  solet,  pau- 
Iatim  recedat.  In  magna  inflammatione  topica, 
hirudines  prope  partem  laborantem  admoveri  pos-  . 
sunt. 

Quid  valent  frigida  epithemata  admota,  nun¬ 
quam  ipse  expertus  sum ;  sed  cum  inflammatio 

nonnihil  quieverit,  tum  linimenta  anodyna  adhi¬ 
beri  possunt.  Ubi  vero  ad  cor  morbus  subito 
translatus  est,  tum  sit  medicatio  prompta  stre- 
nuaque.  Memini  nuper  me  hujusmodi  exem¬ 
plum,  in  juvene  novemdecim  annos  nato,  quo  in  ¬ 
flammatio  a  brachiis  ad  cor  subito  seipsum  trans¬ 
tulisset.  Ingentem  in  vultu  angorem  expressit ; 
turbatus,  quasi  metu  consternatus,  fuit.  Pulsus 
admodum  durus,  contractus,  vibrans,  fili  tensi 
haud  absimilis,  120  in  sexagesima  horae  parte 
micans.  Rebus  sic  se  habentibus,  sanguinis  sta- 
tim  uncias  triginta  detraxi.  Cum  jam  fere  anima 
defecturus  videbatur,  pulsus  fiebat  expansus ;  et 
auctorem  habemus  illustrem  equitem  Astleium 
Cooperum,  se  nunquam  pulsum  valentiorem, 
quam  in  carditide  laborantibus  sensisse.  Postea 
colchicum  per  amplos  modos  propinavi,  et  homo 
demum  in  valetudinem  perductus  est.  Alium 
vidi  qui  dies  decem  vel  fortasse  quatuordecim 
lecto  affixus  est.  Cruciatum  intolerabilem  capitis 
querebatur,  nec  diu  post  delirio  manifesto  afficie¬ 
batur,  ut  nullo  modo  me  sanguinem  ei  detrahere 
sineret.  Ministris  autem  advocatis,  venam  cubiti 
secavi,  sanguinemque  donec  anima  deficeret,  pro- 

fudi ;  tum  colchicum  copiose  ingessi.  Post  lon¬ 
gam  denique  moram,  hic  quoque  convaluit. 

Aliis  in  hoc  morbo  curandi  rationibus  aliquan¬ 
do  usus  sum,  et  paucis  infeliciter.  Sed  ex  scriptis 
illustrium  virorum  qui  hoc  de  morbo  egerunt,  ex 
Sydenhamo,  Culleno,  aliisque,  sed  maxime 
ex  praelectionibus  doctissimi  olim  praeceptoris 
Jacobi  Gregory,  Medicina)  Practicae  nuper  in 
hac  Academia  inclyti  Professoris,  omnia  quibus 
usus,  vel  usurus  sum,  praecepta  deducenda  esse 
confiteor. 

